ddrg/super_eurlex huggingface dataset:
A Bizottság határozata

(1996. október 17.)

a kerekes mezőgazdasági vagy erdészeti traktorok vezetőire ható zajszintre vonatkozó tagállami jogszabályok közelítéséről szóló 1977. március 29-i 77/311/EGK tanácsi irányelv 2. cikkének végrehajtásáról

(EGT vonatkozású szöveg)

(96/627/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a kerekes mezőgazdasági vagy erdészeti traktorok vezetőire ható zajszintre vonatkozó tagállami jogszabályok közelítéséről szóló, 1977. március 29-i 77/311/EGK tanácsi irányelvre [1] és különösen annak 2. cikkére,

tekintettel a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelvre [2] és különösen annak 13. cikkére,

mivel rögzíteni kell a 77/311/EGK irányelvben előírt átmeneti időszak lejártának időpontját annak érdekében, hogy az irányelv 2. cikkének (1) bekezdésében a vezetőre ható zajszintre megállapított határértékek hatályba léphessenek;

mivel ez szükséges a tartós és előre kiszámítható keretszabályok megteremtéséhez és az azonos zajszint-határértékek tagállamokon belüli egységes alkalmazásához;

mivel a határozatban megállapított intézkedései összhangban vannak a mezőgazdasági és erdészeti traktorok kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT A HATÁROZATOT:

1. cikk

A 77/311/EGK irányelv 2. cikkének (1) és (2) bekezdésében említett átmeneti időszak 1999. október 1-jén jár le.

2. cikk

A tagállamok elfogadják azokat a rendelkezéseket, amelyek szükségesek ahhoz, hogy ennek a határozatnak 1999. szeptember 30-ig megfeleljenek. Erről haladéktalanul tájékoztatják a Bizottságot.

3. cikk

Ennek a határozatnak a tagállamok a címzettjei.

Kelt Brüsszelben, 1996. október 17-én.

a Bizottság részéről

Franz Fischler

a Bizottság tagja

[1] HL L 105., 1977.4.28., 2.o.

[2] HL L 84., 1974.3.28., 10.o.

--------------------------------------------------
A Tanács határozata

(1996. október 1.)

az Európai Közösség és a Marokkói Királyság között levélváltás formájában létrejött, a Marokkóból származó kezeletlen olívaolaj Közösségbe történő behozatalára vonatkozó lefölözésből vagy vámból levonandó kiegészítő összeg 1994. január 1-jétől történő rögzítéséről szóló megállapodás megkötéséről

(96/620/EK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 113. cikkére, a 228. cikk (2) bekezdésének első mondatával összefüggésben,

tekintettel az Európai Gazdasági Közösség és a Marokkói Királyság között létrejött együttműködési megállapodásra [1], amely 1978. november 1-jén lépett hatályba, és különösen az említett megállapodás B. mellékletére,

tekintettel a Bizottság javaslatára,

mivel az Európai Közösség és a Marokkói Királyság között levélváltás formájában létrejött, a Marokkóból származó, az 15091010, 15091090 és 15100010 KN-kód alá tartozó kezeletlen olívaolaj Közösségbe való behozatalára vonatkozó lefölözésből vagy vámból levonandó kiegészítő összeg rögzítéséről szóló megállapodást jóvá kell hagyni;

mivel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendelet [2] eltörli az 1995. január 31-éig a mezőgazdasági átváltási árfolyamokra alkalmazott 1,207509 helyesbítési tényező alkalmazását; mivel ezért az alkalmazandó mezőgazdasági átváltási árfolyamra vonatkozó meghatározó ügyleti tény figyelembevételével szükség van arra, hogy az 1995. január 31-én végződő, valamint az 1995. február 1-jétől kezdődő időszakra előírjanak egy összeget,

A KÖVETKEZŐKÉPPEN HATÁROZOTT:

1. cikk

Az Európai Közösség és a Marokkói Királyság között levélváltás formájában létrejött, a Marokkóból származó kezeletlen olívaolaj Közösségbe való behozatalára vonatkozó lefölözésből vagy vámból levonandó kiegészítő összeg 1994. január 1-jétől történő rögzítéséről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ezt a rendeletet az Európai Közösségek Hivatalos Lapjában ki kell hirdetni.

Kelt Luxembourgban, 1996. október 1-jén.

a Tanács részéről

az elnök

D. Spring

[1] HL L 264., 1978.9.27., 2. o.

[2] HL L 387., 1992.12.31., 1. o. A legutóbb a 150/95/EK rendelettel (HL L 22., 1995.1.31., 1. o.) módosított rendelet.

--------------------------------------------------
A Tanács határozata

(1996. október 14.)

az Európai Gazdasági Közösség és az Andorrai Hercegség között levélváltás formájában létrejött megállapodáshoz csatolt jegyzőkönyvnek az Osztrák Köztársaság, a Finn Köztársaság és a Svéd Királyság Európai Unióhoz történő csatlakozása következtében való elfogadásáról

(96/612/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 99. és 113. cikkére, összefüggésben 228. cikke (2) bekezdésének második mondatával és 228. cikke (3) bekezdésének első francia bekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az Osztrák Köztársaság, a Finn Köztársaság és a Svéd Királyság Európai Unióhoz történő csatlakozása következtében az Európai Gazdasági Közösség és az Andorrai Hercegség között levélváltás formájában létrejött megállapodáshoz csatolt jegyzőkönyvet [3] jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Osztrák Köztársaság, a Finn Köztársaság és a Svéd Királyság Európai Unióhoz történő csatlakozása következtében az Európai Gazdasági Közösség és az Andorrai Hercegség között levélváltás formájában létrejött megállapodáshoz csatolt jegyzőkönyvet az Európai Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 5. cikkében előírt értesítést a Közösség nevében a Tanács elnöke küldi meg [4].

Kelt Luxembourgban, 1996. október 14-én.

a Tanács részéről

az elnök

R. Quinn

[1] HL C 88., 1996.3.25., 1. o.

[2] 1996. július 19-i vélemény (a Hivatalos Lapban még nem tették közzé).

[3] HL L 374., 1990.12.31., 14. o.

[4] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1996. szeptember 16.)

az Európai Közösség és egyes harmadik országok között létrejött, egyes textiltermékek kereskedelméről szóló megállapodás ideiglenes alkalmazásáról (Kirgizisztán, Litvánia, Tádzsikisztán, Türkmenisztán)

(96/594/EGK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikkének (2) bekezdése első mondatával,

tekintettel a Bizottság javaslatára,

mivel a textiltermékek kereskedelméről szóló kétoldalú megállapodások megkötéséről (a továbbiakban: alapmegállapodások), folytattak tárgyalásokat Kirgizisztánnal, Litvániával, Tádzsikisztánnal és Türkmenisztánnal, és ezen megállapodásokat az 1993. december 20-i 94/277/EK tanácsi határozat [1] alapján ideiglenesen alkalmazzák;

mivel a Litvániával kötött alapmegállapodást az 1994. december 19-i 94/978/EK tanácsi határozat [2] jóváhagyta, és az 1995. január 1-jén hatályba lépett;

mivel a Bizottság a Közösség részéről – levélváltás formájában – kétoldalú megállapodások megkötéséről folytatott tárgyalásokat az előbb említett országokkal kötött alapmegállapodások módosítása érdekében, hogy figyelembe vegyék Ausztriának, Finnországnak és Svédországnak az Európai Unióhoz történő csatlakozását; mivel ezeket a megtárgyalt megállapodásokat ideiglenesen 1995. január 1-jétől kell alkalmazni az azok megkötéséhez szükséges eljárások befejezésig és a kérdéses országok részéről való viszonosságon alapuló ideiglenes alkalmazásától függően,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és másrészről a határozat mellékletében felsorolt vonatkozó harmadik ország között levélváltás formájában létrejött kétoldalú megállapodásokat, amelyek az egyes harmadik országokkal kötött, a textiltermékek kereskedelméről szóló jelenlegi kétoldalú megállapodásokat, egyezményeket és jegyzőkönyveket módosítják annak érdekében, hogy az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását figyelembe vegyék, 1995. január 1-jétől ideiglenesen kell alkalmazni az azok megkötéséhez szükséges eljárások befejezésig és a kérdéses országok részéről való viszonosságon alapuló ideiglenes alkalmazásától függően.

2. cikk

A kölcsönösen elfogadott jegyzőkönyv szövegét csatolták e határozathoz.

Kelt Brüsszelben, 1996. szeptember 16-án.

a Tanács részéről

az elnök

I. Yates

[1] HL L 123., 1994.5.17., 1. o.

[2] HL L 375., 1994.12.31., 1. o.

--------------------------------------------------

MELLÉKLET

Országok felsorolása

Kirgizisztán

Litvánia

Tádzsikisztán

Türkmenisztán

--------------------------------------------------
A Bizottság határozata

(1996. szeptember 30.)

a 94/57/EK tanácsi irányelvnek megfelelően a tagállamok által elismert szervezetek listájának a közzétételéről

(EGT vonatkozású szöveg)

(96/587/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló, 1994. november 22-i 94/57/EK tanácsi irányelvre [1] és különösen annak 4. cikke (5) bekezdésére,

mivel a tagállamok a 94/57/EK irányelv 4. cikkének (1) bekezdése szerint közölték az általuk elismert szervezeteket,

ELFOGADTA EZT A HATÁROZATOT:

1. cikk

A tagállamok által a 94/57/EK irányelv 4. cikkének (1) bekezdése szerint elismert szervezetek felsorolása e határozat mellékletében található.

2. cikk

Ennek a határozatnak a tagállamok a címzettjei.

Kelt Brüsszelben, 1996. szeptember 30-án.

a Bizottság részéről

Neil Kinnock

a Bizottság tagja

[1] HL L 319., 1994.12.12., 20. o.

--------------------------------------------------

MELLÉKLET

American Bureau of Shipping (ABS)

Bureau Veritas (BV)

China Classification Society (CCS)

Det Norske Veritas (DNV)

Germanischer Lloyd (GL)

Hellenic Register of Shipping (HR)

Korean Register of Shipping (KR)

Lloyd's Register of Shipping (LR)

Nippon Kaiji Kyokai (NK)

Registro italiano navale (RINA)

--------------------------------------------------
A Bizottság határozata

(1996. november 29.)

a Kanadából vagy az Amerikai Egyesült Államokból származó, fakéreggel borított tölgyfa (Quercus L.) rönkre vonatkozóan a 77/93/EGK tanácsi irányelv egyes rendelkezéseitől való eltérésnek a tagállamok számára történő engedélyezéséről szóló 93/467/EGK határozat módosításáról

(96/724/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/14/EK bizottsági irányelvvel [1] módosított, a növények vagy növényi eredetű termékek károsító szervezeteinek a Közösségbe történő behurcolása és a Közösségen belüli elterjedése elleni védekezési intézkedésekről szóló, 1976. december 21-i 77/93/EGK tanácsi irányelvre [2] és különösen annak 14. cikke (1) bekezdésére,

tekintettel Belgium, Dánia, Németország, Görögország, Spanyolország, Franciaország, Olaszország, Luxemburg, Portugália és Hollandia kérésére,

mivel a 77/93/EGK irányelv rendelkezései szerint az észak-amerikai országokból származó, fakéreggel borított tölgyfa (Quercus L.) rönköket elvben nem lehet behozni a Közösségbe, mert fennáll a Ceratocystis fagacearum (Bretz) Hunt. behurcolásának a veszélye, amely a tölgyelhalás okozója;

mivel a legutóbb a 94/812/EK határozattal [3] módosított 93/467/EGK bizottsági határozat [4] eltéréseket engedélyez a Kanadából vagy az Amerikai Egyesült Államokból származó, fakéreggel borított tölgyfa (Quercus L.) rönkökre vonatkozóan, feltéve, hogy bizonyos feltételek teljesülnek;

mivel a módosított 93/467/EGK határozat értelmében az engedély 1996. december 31-én lejár;

mivel – a jelenleg rendelkezésre álló információk alapján – a fent említett határozatban engedélyezett eltérés feltételeit fenn kell tartani;

mivel az engedélyt alátámasztó körülmények még mindig fennállnak;

mivel az engedélyt ezért meg kell hosszabbítani egy további határozott időszakra;

mivel a Bizottság biztosítani fogja, hogy Kanada és az Amerikai Egyesült Államok elérhetővé tegyék az összes olyan szakmai információt, amely a fent említett szakmai feltételek szerint megkövetelt védekezési intézkedések hatékonyságának ellenőrzéséhez szükséges;

mivel az e határozatban előírt rendelkezések összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/467/EGK határozat a következőképpen módosul:

1. az 1. cikk (2) bekezdésének b) pontja a "– Wismar" szövegrész után a "– Zeebrugge" szöveggel egészül ki.

2. a 2. cikk b) pontjában a "[…] kirakodási kikötőket április 30-ig elérik" szöveg helyébe a "végleges raktározási helyüket április 30-ig elérik" szöveg lép.

3. a 3. cikkben az "1996. december 31." időpont helyébe "1998. december 31." lép.

4. az I. melléklet 7. részében a "94/812/EK" szám helyébe "96/724/EK" lép.

2. cikk

Ennek a határozatnak a tagállamok a címzettjei.

Kelt Brüsszelben, 1996. november 29-én.

a Bizottság részéről

Franz Fischler

a Bizottság tagja

[1] HL L 68., 1996.3.19., 24. o.

[2] HL L 26., 1977.1.31., 20. o.

[3] HL L 332., 1994.12.22., 71. o.

[4] HL L 217., 1993.8.27., 49. o.

--------------------------------------------------
A Tanács határozata

(1996. december 6.)

az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodás megkötéséről

(96/753/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel az Osztrák Köztársaság, a Finn Köztársaság és a Svéd Királyság Európai Unióhoz történő csatlakozásának és az Uruguayi Fordulós Megállapodás végrehajtásának figyelembevétele érdekében megkötötték az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodást [1];

mivel a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

E határozat részletes alkalmazási szabályait a 3448/93/EK rendelet [2] 15. cikkében említett bizottság segítségével, a rendelet 16. cikkében előírt eljárással összhangban a Bizottság fogadja el.

3. cikk

A Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.

Kelt Brüsszelben, 1996. december 6-án.

a Tanács részéről

az elnök

D. Spring

[1] HL L 171., 1973.6.27., 1. o.

[2] HL L 318., 1993.12.20., 18. o.

--------------------------------------------------
A Bizottság határozata

(1996. január 29.)

a tagállamok által a vadhús behozatalára feljogosított harmadik országok ideiglenes jegyzékének megállapításáról szóló 94/86/EK határozat módosításáról

(EGT vonatkozású szöveg)

(96/137/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a vadak elejtésével és a vadhús forgalomba hozatalával kapcsolatos közegészségügyi és állat-egészségügyi problémákról szóló, 1992. június 16-i 92/45/EGK tanácsi irányelvre [1] és különösen annak 16. cikke (2) és (3) bekezdésére,

mivel a 94/86/EK bizottsági határozat [2] a vadhús behozatalára feljogosított harmadik országokról ideiglenes jegyzéket hozott létre;

mivel a 94/86/EK határozatot módosítani kell, hogy figyelembe lehessen venni az ott említett közösségi szabályozások módosításait;

mivel további írásos biztosítékok érkeztek Tunéziából; mivel e biztosítékok vizsgálata kimutatta, hogy az említett ország megfelel a Közösség követelményeinek;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/86/EK határozat mellékletének I. része helyébe a következő szöveg lép:

"I. RÉSZ A tagállamok által, a vadon élő vadszárnyasok húsának behozatalára feljogosított országok jegyzéke:

- a tagállamok által a friss baromfihús behozatalára feljogosított harmadik országoknak a 94/85/EK bizottsági határozatban [3] szereplő jegyzéke,

- Grönland,

- Tunézia."

2. cikk

Ennek a határozatnak a tagállamok a címzettjei.

Kelt Brüsszelben, 1996. január 29-én.

a Bizottság részéről

Franz Fischler

a Bizottság tagja

[1] HL L 268., 1992.9.14., 35. o.

[2] HL L 44., 1994.2.17., 33. o.

[3] HL L 44., 1994.2.17., 31. o.

--------------------------------------------------
A Bizottság határozata

(1996. november 22.)

a dél-afrikai krími-kongói haemorrhagiás lázzal kapcsolatos védekezési intézkedésekről

(EGT vonatkozású szöveg)

(96/659/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló,1991. július 15-i 91/496/EGK tanácsi irányelvre [2] és különösen annak 18. cikke (1) bekezdésére,

tekintettel a 96/43/EK irányelvvel módosított, a Közösségbe harmadik országokból érkező termékek állat-egészségügyi ellenőrzésének szervezésére irányadó elvek megállapításáról szóló, 1990. december 10-i 90/675/EGK tanácsi irányelvre [3] és különösen annak 19. cikke (1) bekezdésére,

mivel Dél-Afrikában a krími-kongói haemorrhagiás láz előfordulását állapították meg;

mivel a krími-kongói haemorrhagiás lázmegjelenése Dél-Afrikában súlyos fenyegetést jelent a tagállamokban az állat- és közegészségre;

mivel ezért a helyzet tisztázásáig meg kell tiltani az élő lapos szegycsontú futómadarak és azok húsának Dél-Afrikából történő behozatalát;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok megtiltják az élő lapos szegycsontú futómadarak és azok húsának Dél-Afrikából történő behozatalát.

2. cikk

A tagállamok úgy módosítják a Dél-Afrika tekintetében alkalmazott intézkedéseiket, hogy azok e határozattal összhangban legyenek. Erről tájékoztatják a Bizottságot.

3. cikk

Ezt a határozatot 1997. február 15-ig felülvizsgálják.

4. cikk

Ennek a határozatnak a tagállamok a címzettjei.

Kelt Brüsszelben, 1996. november 22-én.

a Bizottság részéről

Franz Fischler

a Bizottság tagja

[1] HL L 162., 1996.7.1., 1. o.

[2] HL L 268., 1991.9.24., 56. o.

[3] HL L 373., 1990.12.31., 1. o

--------------------------------------------------
A Tanács határozata

(1996. október 14.)

az Európai Közösség és a Török Köztársaság között levélváltás formájában létrejött, a Törökországból származó kezeletlen olívaolaj Közösségbe való behozatalára vonatkozó lefölözésből vagy vámból levonandó kiegészítő összeg 1994. január 1-jétől történő rögzítéséről szóló megállapodás megkötéséről

(96/621/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, a 228. cikk (2) bekezdésének első mondatával összefüggésben,

tekintettel a török mezőgazdasági termékek Közösségbe történő behozatalára vonatkozó új engedményekről szóló, 1977. május 17-i 1/77 EGK–Törökország társulási tanácsi határozatra és különösen annak IV. mellékletére,

tekintettel a Bizottság javaslatára,

mivel az Európai Gazdasági Közösség és a Török Köztársaság között levélváltás formájában létrejött, a Törökországból származó kezeletlen olívaolaj Közösségbe való behozatalára vonatkozó lefölözésből vagy vámból levonandó kiegészítő összeg 1994. január 1-jétől történő rögzítéséről szóló megállapodást jóvá kell hagyni;

mivel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendelet [1] eltörli az 1995. január 31-éig a mezőgazdasági átváltási árfolyamokra alkalmazott 1,207509 helyesbítési tényező alkalmazását; mivel ezért az alkalmazandó mezőgazdasági átváltási árfolyamra vonatkozó meghatározó ügyleti tény figyelembevételével szükség van arra, hogy az 1995. január 31-én végződő, valamint az 1995. február 1-jétől kezdődő időszakra előírjanak egy összeget,

A KÖVETKEZŐKÉPPEN HATÁROZOTT:

1. cikk

Az Európai Közösség és a Török Köztársaság között levélváltás formájában létrejött, a Törökországból származó kezeletlen olívaolaj Közösségbe való behozatalára vonatkozó lefölözésből vagy vámból levonandó kiegészítő összeg 1994. január 1-jétől történő rögzítéséről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ezt a rendeletet az Európai Közösségek Hivatalos Lapjában ki kell hirdetni.

Kelt Luxembourgban, 1996. október 14-én.

a Tanács részéről

az elnök

R. Quinn

[1] HL L 387., 1992.12.31., 1. o. A legutóbb a 150/95/EK rendelettel (HL L 22., 1995.1.31., 1. o.) módosított rendelet.

--------------------------------------------------